钦定古今图书集成/方舆汇编/职方典/第1490卷 > 景东府部纪事
## 钦定古今图书集成/方舆汇编/职方典/第1490卷 > 景东府部纪事

《明通志》：“景东山中有蒙肚花，生树皮上如藓，土人采
以用蛊。欲人醉死，则醉往采。欲人淫死，则淫往采。欲
人狂争死，则狂争往采。及毒发，一如其状。”嘉靖丙寅，
千户陈祺奉命往景东，赐知府陶金金帛。祺善，署书，
金厚款之，请书扁额。祺醉墨渖涴其锦袍，金恚，以蒙
肚毒之，归发狂死。后雷击其树，今无。

广南府《建置沿革考　　　　　　》：“《通志》：古徼外荒服地。宋皇祐间，侬智高作乱，命狄青讨之，追至科岩，智高败死，其裔居此，曰特磨道。元至元间，立广南西路宣抚司，领路城等五州。后为来安路，并其路城、上林、罗左三州，惟领安宁、富州二州。明洪武十六年，归附，改为广南府，后裁安宁州入府，领州一” ：

皇清因之。康熙八年，裁维摩州，与开化府分属焉。

旧富州

元至元中置。明，富州。

皇清因之。